CELEX: 62011FA0110
Language: el
Date: 2012-12-05 00:00:00
Title: Υπόθεση F-110/11: Απόφαση του Δικαστηρίου Δημόσιας Διοίκησης (τρίτο τμήμα) της 5ης Δεκεμβρίου 2012 — Lebedef κ.λπ. κατά Επιτροπής (Υπαλληλική υπόθεση — Υπάλληλοι — Αποδοχές — Άρθρο 64 του KYK — Άρθρο 3, παράγραφος 5, πρώτο εδάφιο, του παραρτήματος XI του KYK — Διορθωτικός συντελεστής — Βλαπτική πράξη — Ίση μεταχείριση)

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/31
            
         Απόφαση του Δικαστηρίου Δημόσιας Διοίκησης (τρίτο τμήμα) της 5ης Δεκεμβρίου 2012 — Lebedef κ.λπ. κατά Επιτροπής
   (Υπόθεση F-110/11) (1)
   
   (Υπαλληλική υπόθεση - Υπάλληλοι - Αποδοχές - Άρθρο 64 του KYK - Άρθρο 3, παράγραφος 5, πρώτο εδάφιο, του παραρτήματος XI του KYK - Διορθωτικός συντελεστής - Βλαπτική πράξη - Ίση μεταχείριση)
   2013/C 38/60
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Giorgio Lebedef κ.λπ. (Senningerberg, Λουξεμβούργο) (εκπρόσωπος: F. Frabetti, δικηγόρος)
   
      Καθής: Ευρωπαϊκή Επιτροπή (εκπρόσωποι: J. Currall και D. Martin)
   
      Αντικείμενο
   
   Αίτημα ακυρώσεως των εκκαθαριστικών σημειωμάτων μισθοδοσίας των προσφευγόντων του μηνός Δεκεμβρίου 2010 και των επομένων μηνών, καθόσον δεν περιέχουν διόρθωση της αναπροσαρμογής των αποδοχών που να λαμβάνει υπόψη τον ειδικό διορθωτικό συντελεστή για τον τόπο υπηρεσίας τους.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Οι G. Lebedef, T. Jones, J. Gonzales Gonzales και M. Lebedef-Caponi φέρουν τα δικαστικά έξοδά τους και καταδικάζονται στα δικαστικά έξοδα της Ευρωπαϊκής Επιτροπής.
            
         
               3)
            
            
               Το Συμβούλιο της Ευρωπαϊκής Ένωσης, παρεμβαίνον, φέρει τα δικαστικά έξοδά του.
            
         
      (1)  EE C 6 της 7.1.2012, σ. 26.